****

**V I L J A N D I L I N N**

**LINNAVOLIKOGU**

**SOTSIAALKOMISJONI ELEKTROONILISE**

**KOOSOLEKU PROTOKOLL**

Viljandi 19. mai 2021 nr 1-13/21/39

Algus kell 16.00, lõpp kell 16.36

**Koosolekut juhatas** Heiki Raudla

**Protokollis** Helena Tiivel

**Võtsid osa liikmed:** Mare Hõbemäe, Peep Raju, Heiki Raudla, Veronika Raudsepp Linnupuu, Jana Pähklemäe, Triinu Rõigas, Sirje Taalmaa

**Võtsid osa asendusliikmed**: Helmen Kütt (kuulajana), Ruuben Rahumets (Ülle Lumi asendusliige), Hiie Silm (Ruth Sepp asendusliige), Triinu Tints (kuulajana)

**Puudusid**: Itta Arak, Tiit Jürmann, Erika Kiviloo, Ülle Lumi, Ruth Sepp

**Koosolekul viibisid:** rahandusameti juhataja Marika Aaso, abilinnapea Janika Gedvil, sotsiaalameti juhataja Livia Kask, pearaamatupidaja Anneli Rähn, linnapea Madis Timpson

Koosolek toimus elektrooniliselt Microsoft Teamsi vahendusel.

**PÄEVAKORD:**

1. Viljandi linna 2020. aasta konsolideerimisgrupi majandusaasta aruande kinnitamine (2021/357)

2. Toetus Tervikumile

3. Varia

**PÄEVAKORRAPUNKT NR 1**

**Viljandi linna 2020. aasta konsolideerimisgrupi majandusaasta aruande kinnitamine (2021/357)**

**KUULATI:**

M. Timpson tutvustas Viljandi linna 2020. aasta konsolideerimisgrupi majandusaasta aruannet.

**OTSUSTATI:**

Toetada eelnõu „Viljandi linna 2020. aasta konsolideerimisgrupi majandusaasta aruande kinnitamine (2021/357)“.

**PÄEVAKORRAPUNKT NR 2**

**Toetus Tervikumile**

**KUULATI:**

M. Timpson – haigla on pöördunud linnavalitsuse ja volikogu poole ettepanekuga toetada Tervikumi ehitust. Linnavalitsus seda arutas ning on Tervikumi ehitamise toetamise poolt, täna seda raha eelarves küll pole, aga teema kindlasti vajab suuremat arutelu. Linna poolt on toetuse panus juba ka antud tasuta hoonestusõiguse andmisega. Seega on teretulnud komisjonide poolsed arvamused.

**OTSUSTATI:**

Sotsiaalkomisjon peab oluliseks Tervikumi ehitamist ja valmimist. Kui järgmisel aastal olukord ei ole paranenud, tulla teema juurde tagasi, et arutada rahalist poolt.

**PÄEVAKORRAPUNKT NR 3**

**Varia**

**KUULATI:**

L. Kask – meie vaates on viimased kuud olnud samad, mis on olnud viimane poolaastat. Koroona osas on hooldekodu jäänud puhtaks. Samuti on töös Päevakeskus ja rakendab oma teenuseid ning samamoodi ka meie amet. Oma töö valguses saan öelda, et on väga tihe koolitusgraafik, seda seetõttu, et enamus koolitusi toimuvad veebipõhiselt, mis muudab koolitused oluliselt kättesaadavamaks.

Reedel tuleb Viljandisse sotsiaalkaitseminister, kes kohtub meie MTÜ Töötoaga, Perepesaga ja haiglaga.

Eelmise sotsiaalkomisjoni koosolekuga seonduvalt ootan jätkuvalt mõtteid ja ettepanekuid linnakodanike vaimse tervise edendamise osas.

**OTSUSTATI:**

Informatsioon võeti teadmiseks.

(allkirjastatud digitaalselt) (allkirjastatud digitaalselt)

Heiki Raudla Helena Tiivel

koosoleku juhataja protokollija